user
வினா:
இந்தியப் பழமொழிகள் சிலவற்றை தருக.


assistant
விடை:
அத்திப்பூவையும், வெள்ளைக் காகத்தையும், நீரிலுள்ள மீனின் காலையும் பார்த்தாலும் பார்க்கலாம், ஒரு பெண்ணின் மனத்திலுள்ளதைப் பார்க்கவே முடியாது.
அம்மான் வீடானாலும், ஏழு நாட்களுக்குத்தான் வசதியாயிருக்கும்.
அரைகுறை வைத்தியனால் உயிருக்கு ஆபத்து, அரைகுறை முல்லாவால் சமயத்திற்கே ஆபத்து.
அன்புள்ள அந்நியனும் நமக்கு உறவு தான்.
அன்னை அவன் வயிற்றைப் பார்ப்பாள், மனைவி முதுகைப் பார்ப்பாள்.
ஆடவர்களே இல்லாவிட்டால், பெண்கள் அனைவரும் கற்புடையவர்களே.
ஆந்தைக்குத்தான் தெரியும் ஆந்தையின் அருமை.
இருண்ட வீட்டின் ஒளி-மகன். குழந்தையின் ஓட்டம் தாய்வரைக்கும்.
இல்லாள் இல்லாத வீட்டில் பேய்கள் குடியிருக்கும்.
இளந் தளிர்களும் உதிர்ந்த சருகுகளும் எங்குமே காணப் பெறுகின்றன.
இளம் காதலர்கள் விரும்புகிறார்கள், விவாகமான மனிதர்கள் வருந்துகிறார்கள்.
இனிப்பான மருந்துகளும், இன்பமான நோய்களும் உண்டா ?
இனிப்புக்குத் தேன், அன்புக்கு மனைவி
உறவுள்ள இடத்தில் பகையும் இருக்கும்.
உன் மகன் நல்லவனானால், நீ ஏன் சேமிக்க வேண்டும்? உன் மகன் தீயவனானால், (அவனுக்காக) நீ ஏன் சேமித்து வைக்க வேண்டும்?
உயரே ஏறிப் பார் : எல்லா வீடுகளும் ஒரே மாதிரியாகவே தோன்றுகின்றன.
எப்பொழுதும் நோயுள்ளவனுக்குப் பெயர் ஆரோக்கியசாமி.
ஏழு திரைகளைத் தாண்டியும் வேலைக்காரியின் குறையைக் கண்டு விடுவாய்; யசமானி அம்மாளின் குறை ஒரே திரையில் மறைந்து விடும்.
ஒத்த மனமுடையவர்கள் சேர்ந்தால், கடலையும் வற்ற வைக்கலாம்.
ஒரு மனிதன் பெண்ணின் பின்னால் ஓடினால் திருமணம்; ஒரு பெண் மனிதன் பின்னால் ஓடினால் அவளுக்கு அழிவு.
ஒற்றடம் போடுதல் பாதி வைத்தியம்.
கழுதையும் இளமையிலே அழகுதான்.
காதல், கஸ்தூரி, இருமல் மூன்றையும் அடக்கவும் முடியாது, மறைக்கவும் முடியாது.
காதல் சாதி வேற்றுமைகளைக் கண்டு சிரிக்கின்றது.
காமம், நெருப்பு, இருமல் இம்மூன்றும் மறைக்க முடியாதவை.
குருடனை விருந்துக்கு அழைத்தால், இரண்டு விருந்தினர்கள் வருவார்கள்.
குழந்தைகள் இல்லாத வீடு சுடுகாடு.
குழந்தைக்குச் சோறு கொடுத்தால், தாய்ப்பாலை மறக்கும்; பெண்ணுக்கு கணவன் வந்தால், தாயை மறப்பன்.
குழவிப் பருவத்தில் அழுகை அதிகம், வயது காலத்தில் பேச்சு அதிகம்.
கோழிக்கு ஊசிப்புண் போதும்.
கைம்பெண் வளர்த்த பிள்ளை மூக்குச் சரடு இல்லாத காளை.
சகோதரனைப் போன்ற நண்பனில்லை, சகோதரனைப் போன்ற பகைவனுமில்லை.
சாவைத் தடுக்க மருந்தில்லை.
சில சமயம் மூழ்குதல், சில சமயம் மேலெழுதல்: இது தான் வாழ்க்கை.
செல்வமுள்ள போது தந்தை, வறுமையிலே தாய்.
குதிரைகளும் மனிதர்களும் தாய்வழியைக் கொள்வார்கள்.
தாய்க்கு உதவி செய்யாதவன் வேறு யாருக்கு உதவி செய்வான்?
நான்கு கண்கள் சந்தித்ததும், இதயத்தில் காதல் தோன்றிற்று.
நிலம் மழையில்லாமல் அழும், விதவை கணவனில்லாமல் அழுவாள்
பசு உள்ள இடத்தில் கன்றும் இருக்கும்.
பட்டினி யிருத்தல் பரம ஔடதம்.
பதினாறு வயது வரை மகன், அதற்கு மேல் தோழன்.
பழைய வீட்டைச் சீர்ப்படுத்து, பழைய மனைவியைப் போற்று.
பாம்பைவிடப் பிராமணனை நம்பு, வேசியைவிடப் பாம்பை நம்பு, பட்டாணியைவிட வேசியை நம்பு.
பட்டாணி- கடன் கொடுத்து வாங்கும் ஆப்கானியர் வகுப்பைச் சேர்ந்தவன்.
பூண்டு தின்ற பின்னும் நோய் தீரவில்லை.
உள்ளிப்பூடு அவ்வளவு விசேஷமாகக் கருதப்படுகின்றது.
பெண்களிடமிருந்து தன்னைக் காப்பாற்றிக் கொள்ளச் சயித்தான் கூடப் பிரார்த்தனை செய்கிறான்.
பெண்ணின் பேச்சிலே தேன் இருக்கிறது, உள்ளத்திலே நஞ்சைத் தவிர வேறில்லை.
பெண்ணே, உன்னிடம் மூன்று நல்ல குணங்களும், நாலு லட்சம் தீய குணங்களும் இருக்கின்றன. நல்லகுணங்கள்: இசை பாடுதல், (இறந்த கணவனுடன்) சதியாக எரிதல், பிள்ளைகள் பெறுதல்.
மனிதனுக்குப் போர் எப்படியோ , அப்படிப் பெண்ணுக்குப் பிரசவம்.
மனிதன் தானே தனக்குச் சயித்தான்.
முடவன் ஒவ்வோர் அடியிலும் தடுக்கி விழுவான்.
முதல் சாமத்தில் எல்லோரும் விழித்திருப்பர், இரண்டாவதில் போகி விழித்திருப்பான். மூன்றாவதில் திருடன் விழித்திருப்பான், நான் காவதில் நோயாளி விழித்திருப்பான்.
மூன்று பெண்களுக்கு அப்பால் பிறந்த பையன் பிச்சை யெடுப்பான்; மூன்று பையன்களுக்கு அப்பால் பிறந்த பெண் இராஜ்யத்தை ஆள்வாள்.
விடத்திற்கு மருந்து விடம்தான்.
வீட்டிலே மருந்து இருக்கிறது, ஆனாலும் நாம் மரிக்க வேண்டியவர்களே.
வீட்டுக் குப்பையை வீட்டிலேயே அள.
வைத்தியரின் மரங்களுக்கு நம் கண்ணீர்தான் தண்ணீர்.
வைத்தியருக்கு மூக்கிலே படர்தாமரை.
வௌவால் தன் விருந்தாளியிடம், 'நான் தொங்குகிறேன், நீயும் தொங்கு!' என்று சொல்லும்.